ก่อนหน้านั้นมีตุ่มสีขาวเหมือนสิว ผมจึงบีบออกมาไม่แสบไม่ร้อน แต่คันเมื่อสัมผัสครับ ไปหา ให้ยา pred กับแคปซูล และยาแก้แพ้มาให้กินครับ เหตุการนี้เกิดเมื่อวันที่ 18 พฤศจิกายน ปัจจุบันวันนี้ผมดีขึ้นแล้วครับแต่เพิ่งมากินยาที่บอกไปด้านบน ไม่ใช่เริมใช่ไหมครับ ไปหาที่ lc clinic กับ บุญนำ เค้ายืนยันว่าไม่ใช่เริม ผมงงมากเลยครับ
สวัสดีค่ะ โรคเริมที่อวัยวะเพศ เป็นโรคติดต่อทางเพศสัมพันธ์ เมื่อติดเชื้อเป็นครั้งแรก อาการคือ จะเริ่มด้วยมีตุ่มน้ำใสบริเวณอวัยวะเพศ อาจมี 1 ตุ่มหรือหลายตุ่ม มีอาการแสบร้อนหรือเจ็บปวด ต่อมาตุ่มน้ำจะแตกและกลายเป็นแผลคล้ายแผลถลอก และมีน้ำเหลืองซึม หากเป็นครั้งแรกอาการจะเป็นอยู่นาน 2-4 สัปดาห์ แล้วจะหายไปได้เอง ในบางรายอาจมีไข้ ปวดหัว ปวดเมื่อยตัว อ่อนเพลียร่วมด้วย รวมถึงอาจมีปัสสาวะแสบขัดได้ เมื่อเป็นเริมครั้งหนึ่งแล้ว ก็จะกลับเป็นซ้ำๆ ได้อีกโดยไม่ได้เกี่ยวข้องกับการไปมีเพศสัมพันธ์อีก เนื่องจากเชื้อจะอยู่ในรางกายของเราไปตลอดชีวิต โดยจะซ่อนตัวอยู่ในปมประสาทบริเวณไขสันหลัง ซึ่งอัตราการเป็นซ้ำของเริม ส่วนใหญ่ประมาณ 4-5 ปีจะกำเริบมา 1 ครั้ง แต่อาจถี่กว่านี้หรือห่างกว่านี้ก็ได้ ขึ้นอยู่กับแต่ละบุคคลดังนั้น การที่เป็นตุ่มสีขาว ไม่มีอาการแสบร้อน ไม่ได้แตกออกเป็นแผล และเป็นมาตั้งแต่ 18 พ.ย. แล้ว จึงไม่ใช่อาการของโรคเริมค่ะสำหรับสาเหตุของตุ่มตามรูปที่แนบมา น่าจะเป็น รูขุมขนอักเสบ ซึ่งเกิดจากการติดเชื้อแบคทีเรียหรือเชื้อรา มักมีลักษณะเป็นตุ่มแดง มีอาการคันและเจ็บเล็กน้อย และอาจมีหัวหนองเกิดขึ้นกลายเป็นตุ่มสีขาวได้ สาเหตุของการเกิดรูขุมขนอักเสบ มักมาจากการถอนหรือโกนขน หรือการใส่กางเกงในที่รัดแน่น มีการเสียดสีบ่อยๆ เป็นต้นนอกจากนี้ ตุ่มตามรูปบ อาจเกิดจากการแพ้หรือระคายเคืองจากสารเคมีต่างๆ เช่น แป้ง โลชั่น น้ำหอม รวมถึงแพ้ถุงยางอนามัย เป็นต้น มักมีอาการคันร่วมด้วยหากได้ไปพบแพทย์และได้ยามาทานแล้ว ก็ให้ทานตามที่แพทย์สั่ง ในเบื้องต้น ก็ให้งดการโกนหรือถอนขน ไม่ใส่กางเกงในที่รัดแน่นเกินไป ไม่ไปจับ ถู เกาตุ่มที่เป็น เป็นต้น